Ալեքսանդր Կոտտ

**Ալեքսանդր Կոնստանտինովիչ Կոտտ** (, ), ռուս կինոռեժիսոր, սցենարիստ։ Կինոռեժիոր Վլադիմիր Կոտտի երկվորյակ եղբայրն է։

## Կենսագրություն
Ալեքսանդր Կոտտը ծնվել է 1973 թվականի փետրվարի 22-ին Մոսկվայում, Կոնստանտին Կոտտի (1937-2001) և Բելլա Ռախլինայի (1937-1987) ընտանիքում։ 1990 թվականին Կրասնայա Պրեսնայի թատրոնին առընթեր Գեղագիտական դաստիարակության դպրոցն ավարտելուց հետո աշխատել է որպես լուսանկարիչ։ Մասնակցել է լուսանկարչական մի քանի ցուցահանդեսների «Պիրոգովկայի պատկերասրահում», ԳԻՏԻՍ-ի թանգարանում, Մշակույթի ակադեմիայում։

1994 թվականին ընդունվել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտ՝ Վլադիմիր Խոտինենկոյի խաղարկային կինոյի արվեստանոց։ 1997 թվականի աշնանը հաջողությամբ մասնակցել է Անջեյ Վայդայի վարպետության դասին Կրակովում։

1997 թվականին Ալեքսանդր Կոտտը ֆրանսիական հեռուստատեսության («ARTE» ալիք) պատվերով նկարահանել է «Ճանապարհորդություն» միակադր ֆիլմը, «Պարան» (1998) կարճամետրաժ ֆիլմը։

«Լուսանկարիչ» ֆիլմով մասնակցել է ավելի քան 30 միջազգային կինոփառատոնների։

2000 թվականին ավարտել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտը։ Նրա հաջորդ աշխատանքը եղել է «Խրտվիլակ» (, 2000) կարճամետրաժ ֆիլմը, որ նկարահանվել է СТВ ալիքի մասնակցությամբ։

Ավարտելով Մոսկվայի Գերասիմովի անվան կինեմատոգրաֆիայի համառուսական պետական ինստիտուտը՝ նկարահանել է իր առաջին լիամետրաժ ֆիլմը՝ «Գնում էին երկու վարորդ» (, 2001)։ Անապայի «Киношок» փառատոնում (Կրասնոդարի երկրամաս) ֆիլմն արժանացել է մրցանակի «Լավագույն ռեժիսուրայի համար»։ Այն վարձույթի է հանվել 2002 թվականի հունվարին։

Ալեքսանդր Կոտտի հաջորդ խոշոր աշխատանքը դարձել է 2004 թվականի «Ուղեկցորդ պահակախումբ PQ-17» () բազմասերիանոց ֆիլմը։ 
250px|մինի|ձախից|Ալեքսանդր Կոտտն իր «Տրոցկի» ֆիլմի շնորհանդեսի ժամանակ Ելցին կենտրոնում (2017 թվականի դեկտեմբերի)
2006 թվականին Ալեքսանդր Կոտտը նկարահանել է Միխայիլ Լերմոնտովի «Մեր ժամանակի հերոսը» ֆիլմի էկրանավորում։

2010 թվականին Կոտտը նկարահանել է «Բրեստի ամրոց» () և «Խայծ» () ֆիլմերը։ «Բրեստի ամրոց» կինոնկարը քննադատների և հանդիսատեսի կողմից ճանաչվել է պատերազմի մասին լավագույն ֆիլմը վերջին 25 տարվա ընթացքում։

2011 թվականին թողարկվել է Ալեքսանդր Կոտտի «Ադամանդների որսորդները» () ութ սերիանոց ֆիլմը, որ ցուցադրվել է Ռուսական հեռուստատեսության կենտրոնական ալիքներից մեկով։

2012 թվականի նոյեմբերին թողարկվել է «Լուսնի հակառակ կողմը» () 16 սերիանոց ֆիլմը, որ BBC ընկերության «Կյանքը Մարսի վրա» ֆիլմի ադապտացիան է։

2014 թվականին Ալեքսանդր Կոտտի «Փորձություն» ֆիլմն արժանացել է «Կինոտավր» փառատոնի գլխավոր մրցանակի։

2015 թվականին Ալեքսանդր Կոտտը դարձել է Մոսկվայի 1-ին հրեական կինոփառատոնի ժյուրիի անդամ։

## Անձնական կյանք
*Կինը՝ Աննա Ցուկանովա-Կոտտ, դերասանուհի, 
** Որդին՝ Միխայիլ (2008),
** Դուրտր՝ Լեա (2018)։
*Պապը՝ Սամուիլ Կասյանովիչ Կոտտ (1905-1973), ծնվել է Կորեցում, եղել է Մարկովի անվան ֆաբրիկայի կուսկոմի քարտուղար, ղեկավարել 2-րդ Մերձբալթյան ճակատի 1683-րդ հրետանա-զենիթային գնդի զենիթային-հրետանային դասակը և 51 բանակի սպայական կազմի պահեստայինների ուսումնամարտական մասը, Կարմիր աստղի շքանշանի ասպետ (1945)։

## Ֆիլմագրություն
### Ռեժիսոր
#### Գեղարվեստական ֆիլմեր, հեռուստասերիալներ
* 2001 – Գնում էին երկու վարորդ ()
* 2002 – Կրկես ()
* 2002 – Ха! (կինոալմանախ, նովել «Պետրովի չի սպասելու»)
* 2003 — ՌԴ սիրահարվածների ցանկը (, կինոալմանախ, նովել «Անձնական դժվարություններ»)
* 2004 – Ուղեկցորդ պահակախումբ PQ-17 ()
* 2006 – Մեր ժամանակի հերոսը ()
* 2007 – Կողմնակի ()
* 2009 – Ես քեզ ցույց կտամ Մոսկվան ()
* 2009 – Մտերիմ գրկախառնություն ()
* 2009 — 9 մայիսի։ Անձնական վերաբերմունք (, կինոալմանախ, նովել «Բոլորը գնացել են ռազմաճակատ»)
* 2010 – Խայծ ()
* 2010 – Բրեստի ամրոց ()
* 2011 – Իմ սիրելի պորտաբույծը ()
* 2011 – Ադամանդների որսորդները ()
* 2011 – Տոնածառեր 2 (, նովելներ «Куранты и самолёт» (Լեո Գաբրիաձեի հետ համատեղ), «Ռոմեո», «Օդակայան»)
* 2012 – Клуши
* 2012 – Լուսնի հակառակ կողմը ()
* 2013 – Տոնածառեր 3 ()
* 2013 – Երրորդ համաշխարհային ()
* 2014 – Փորձություն ()
* 2014 – Տոնածառեր 1914 ()
* 2014 – 1001
* 2015 – Լուսնի հակառակ կողմը 2 ()
* 2015 – Ինսայթ ()
* 2016 – Տոնածառեր 5 ()
* 2016 – Փրկության միություն ()
* 2017 – Տոնածառեր նոր ()
* 2017 – Տապան ()
* 2017 – Տրոցկի ()
* 2018 – Պարտապանի հյուղը ()
* 2018 – Սպիտակ ()
* 2018 – Վերջին տոնածառերը ()
* 2018 – Մեկ օր առաջ ()
* 2019 – Ֆիլմի վերջը ()
* 2019 – Հետևանքներ ()

#### Կարճամետրաժ ֆիլմեր
* 1997 – Ալյոնուշկա ()
* 1997 – Ճանապարհորդություն (, Ֆրանսիա / Ռուսաստան)
* 1997 – Լուսանկարիչ ()
* 1998 – Պարան ()
* 2000 – Խրտվիլակ (, դիպլոմային)
* 2003 – Հսկա ()
* 2008 – Ձուկ ()

### Սցենարիստ
* 1997 – Ճանապարհորդություն (, Ֆրանսիա / Ռուսաստան)
* 1997 – Լուսանկարիչ ()
* 2000 – Խրտվիլակ (, դիպլոմային)
* 2001 – Գնում էին երկու վարորդ (, Ֆ. Լետունովսկու, Յու. Կորոտկովի, Մ. Դրոզդովայի, Ա. Կիսելյովայի հետ համատեղ)
* 2003 – Հսկա ()
* 2008 – Ձուկ ()
* 2009 – Մտերիմ գրկախառնություն ()
* 2014 – Փորձություն ()
* 2015 – Ֆարցա ()
* 2016 – Ինսայթ ()

## Ճանաչում և պարգևներ
* 1997 – ՍԻԼԵԿՏ կինոդպրոցների միջազգային կոնգրես (մրցանակ լավագույն ֆիլմի համար, ֆիլմ «Լուսանկարիչ»)
* 1998 – Ուսանողական աշխատանքների մրցույթ «Սուրբ Աննա» մրցանակի համար (երրորդ մրցանակ խաղարկային կինոյի բաժնում, ֆիլմ «Լուսանկարիչ»)
* 1998 – Արևելաեվրոպական կինոյի միջազգային փառատոն Կոտտբուսում (առաջին մրցանակ կարճամետրաժ ֆիլմերի մրցույթում, ֆիլմ «Լուսանկարիչ»)
* 1998 – Կարճամետրաժ ֆիլմերի միջազգային փառատոն Բիլբաոյում (հատուկ հիշատակում և ժյուրիի մրցանակ, ֆիլմ «Լուսանկարիչ»)
* 1998 – Կարճամետրաժ ֆիլմերի միջազգային փառատոն Կրակովում (ժյուրիի հատուկ մրցանակ, ֆիլմ «Լուսանկարիչ»)
* 1998 – Սլավոնական և ուղղափառ ժողովուրդների ֆիլմերի «Золотой Витязь» միջազգային կինոփառատոն (մրցանակ ուսանողական լավագույն ֆիլմի համար, ֆիլմ «Լուսանկարիչ»)
* 1999 – Միջազգային փառատոն Բեռլինում (Եվրոպայի մրցանակ «Երիտասարդ Եվրոպա» մրցույթում, ֆիլմ «Լուսանկարիչ»)
* 2000 – Ուսանողական աշխատանքների մրցույթ «Սուրբ Աննա» մրցանակի համար (Ռուսաստանի ՔԿ հատուկ մրցանակ, ֆիլմ «Խրտվիլակ»)
* 2000 – «Երիտասարդություն» միջազգային կինոփառատոն Կիևում (գրան-պրի կարճամետրաժ ֆիլմերի մրցույթում, ֆիլմ «Խրտվիլակ»)
* 2000 – Բեռլինի միջազգային կինոփառատոն (գրան-պրի կարճամետրաժ ֆիլմերի «Kinderfest» մրցույթում, ֆիլմ «Խրտվիլակ»)
* 2000 – Մոնտեկատինի Տերմեի միջազգային կինոփառատոն (գրան-պրի, ֆիլմ «Խրտվիլակ»)
* 2000 – Պրովանսի միջազգային կինոփառատոն (գրան-պրի, ֆիլմ «Խրտվիլակ»)
* 2000 – Կարճամետրաժ ֆիլմերի միջազգային կինոփառատոն Համբուրգում (գրան-պրի, ֆիլմ «Խրտվիլակ»)
* 2000 – Սլավոնական և ուղղափառ ժողովուրդների ֆիլմերի «Золотой Витязь» միջազգային կինոփառատոն («Золотой Витязь» մրցանակ ուսանողական լավագույն ֆիլմի համար, ֆիլմ «Խրտվիլակ»)
* 2001 – Ուսանողական ֆիլմերի միջազգային կինոփառատոն Թայվանում («Ոսկե առյուծ» մրցանակ, ֆիլմ «Լուսանկարիչ»)
* 2001 – «Киношок» կինոփառատոն Անապայում (մրցանակ լավագույն ռեժիսուրայի համար, ֆիլմ «Գնում էին երկու վարորդ»)
* 2007 – «Киношок»
* 2008 – «Խաղաղի միջօրեականները» – մրցանակ լավագույն կարճամետրաժ ֆիլմի համար («Ձուկ»)
* 2010 – Ռուսաստանի անվտանգության դաշնային ծառայության մրցանակ «Կինո- և հեռուստաֆիլմեր» անվանակարգում «Բրեստի ամրոց» գեղարվեստական ֆիլմի համար
* 2011 – ներկայացվել է «Նիկա» մրցանակի տարվա լավագույն ֆիլմի և լավագույն ռեժիսորական աշխատանքի համար («Բրեստի ամրոց»)
* 2013 – Ռուսաստանի կինոյի և հեռուստատեսության պրոդյուսերների ասոցիացիայի հատուկ մրցանակ հեռուստատեսային կինոյի բնագավառում «Լավագույն ռեժիսորական աշխատանք» և «Լավագույն հեռուստատեսային մինի սերիալ» (5-16 սերիաներ) անվանակարգերում (հեռուստասերիալ «Լուսնի հակառակ կողմը»)
* 2014 – «Կինոտավր» կինոփառատոն (ֆիլմ «Փորձություն».
** Փառատոնի գլխավոր մրցանակ («Երազանքի մարմնավորման համար» ձևակերպմամբ)
** Կինոգետների ու կինոքննադատների գիլդիայի «Փիղ» մրցանակ
* 2014 – Abu Dhabi Film Festival միջազգային կինոփառատոնի հատու մրցանակ (ֆիլմ «Փորձություն»)
* 2014 – «Արբանյակ Լեհաստանի վրա» ռուսական կինոյի 8-րդ փառատոնի (Վարշավա) ժյուրիի հատուկ հիշատակում «Փորձություն» ֆիլմի համար
* 2014 – Տոկիոյի 27-րդ միջազգային կինոփառատոն («Փորձություն»).
** հանդիսատեսի համակրանքի մրցանակ
** ժյուրիի մրցանակ գեղարվեստական ձեռքբերումների համար
* 2014 – «Ոսկե նարինջ» 51-րդ միջազգային կինոփառատոնի գրան-պրի (Անթալիա, Թուրքիա), ֆիլմ «Փորձություն»
* 2015 – ներկայացվել է «Նիկա» մրցանակի լավագույն ֆիլմի համար (ֆիլմ «Փորձություն»)
* 2016 – «Виват кино России!» կինոփառատոնի (Սանկտ Պետերբուրգ) գրան-պրի և մրցանակ լավագույն ռեժիսուրայի համար (ֆիլմ «Инсайт»)
* 2018 – Մոսկվայի 40-րդ միջազգային կինոփառատոնի «Արծաթե Գեորգի» մրցանակ ռեժիսորական լավագույն աշխատանքի համար (ֆիլմ «Սպիտակ»)

## Ծանոթագրություններ

## Արտաքին հղումներ
* Ալեքսանդր Կոտտը «Среда» պրոդյուսերական ընկերության կայքում 

Կատեգորիա:Ռուս կինոռեժիսորներ
Կատեգորիա:Ռուս սցենարիստներ
Կատեգորիա:ՎԳԻԿ-ի շրջանավարտներ